Beleggers byeen oor Pretorius-bedrog | Landbou
Landbou / Nuus / Beleggers byeen oor Pretorius-bedrog
Bedrog met beleggings. Foto: Greekshares.com
Beleggers byeen oor Pretorius-bedrog
Beleggers wat miljoene rand in wyle Herman Pretorius se RVAF-fonds belê het, wil hul geld terugkry.
Die vergadering is belê deur mnr. J.J. du Plessis van Kaapstad, wie se 71-jarige vader ál sy spaargeld van sowat R6,8 miljoen by Pretorius belê het. Pretorius het op 26 Julie vanjaar 'n vennoot doodgeskiet en hom daarna om die lewe gebring. Hy is graf toe met die sleutel tot waar sowat R2 miljard se beleggings heen is.
Du Plessis jnr. het 'n aantal beleggers via die RVA-forum genooi om die vergadering by te woon. Alle beleggers in RVAF-fonds (sowat 3 000) kan by die forum aansluit.
Sover vasgestel kan word, is heelewat van die beleggers in die RVAF-fonds boere.
Die pad vorentoe?Op die die vergadering is drie opsies uitgestippel wat beleggers kan oorweeg om hul geld terug te probeer kry. Twee van die opsies, om makelaars wat beleggings vir Pretorius gewerf het by die Ombusdman te verkla, of om makelaars wat betrokke was, te dagvaar, is nie oorweeg nie. Die derde moontlikheid wat bespreek is, is of regsgronde bestaan om die Finansiële Diensteraad (FSB) hof toe te sleep weens sy beweerde pligsversuim om Pretorius se RVAF-fonds te sluit.
Die aanwesiges het besluit om 'n regsopinie by 'n senior advokaat in te win oor die haalbaarheid van eise teen die FSB. Die optrede sal sowat R200 000 kos, en dié koste moet deur beleggers gedra word. Indien die regsmening gunstig is, sal die beleggers ook vir die regskoste van die saak daarna moet betaal.
Alle beleggers wat geld in die RVAF-fonds belê het, is versoek om by die forum aan te sluit. Stuur 'n e-pos na rvaforum@gmail.com om alle kommunikasie van die forum te kan ontvang.
Kommentaar (9) "Beleggers byeen oor Pretorius-bedrog" Willie	Ek staan eenvoudig net verstom oor hoe roekeloos, argeloos en totaal, mense met geld kan wees.
19 Oktober 2012 at 11:11	Wessel	Ek wonder altyd of mense wat uitdraai in sulke meester bedrieërs dit so van die begin af beplan het of is dit 'n kwessie van aanvanklike goeie bedoelings en soos die weerlose mense hul beleggings maak veloor hulle hul intregniteit.
My antwoord aan die selfoon oproepers met hul fantastiese skemas is. "Ek is 'n boer en hou my by dit wat ek iets van weet."
Wakker staan mense, ons is in korrupsie vriendelike tyd.
Ek hoop regtig dat daar van die geld terug gekry sal word.
19 Oktober 2012 at 11:41	ben	die makelaars wat betrokke was met die beleggings het ook groot voordeel getrek uit die beleggings en dit sal net regverdig wees as hulle ook by die saak betrek word
24 Oktober 2012 at 09:29	leatitia	Ek kan nie glo mense is so stupid om hulle geld so te be-le nie . Seker gedink hulle gaan nog vinniger geld maak .Ek kry hulle eindlik jammer .
6 November 2012 at 08:45	Dion	Ai Leatitia, al ooit van die spreekwoord gehoor, "Hindsite is an exact science?". Ek dink net almal van ons sal mense op een of ander stadium vertrou, so kom ons hou maar die nydigheid vir onsself.
5 April 2013 at 11:03	Cornelia	Leatitia, vir oumense gaan dit nie om "vinnig" geld te maak nie!! My Pa was een van die beleggers en hy is verslae oor wat hom op sy ouderdom getref het…dit het vir 10jaar goed gegaan, hoekom sal hy dan nie die knaap en sy travante geglo het nie?? Wees eerder bly dit het jou nie oorgekom nie!! Jy sal nie weet hoe dit voel om elkedag te sien hoe krommer hulle loop nie en ook die seer op hul gesigte. Tel liewers jou woorde!!!!
23 April 2013 at 15:24	louis	Ja dis maklik om kommentaar te lewer as jy ni geld daar bele het ni ek moet nou geld terugbetaal wat ek 12 JAAR terug bele het
20 November 2015 at 21:55	louis	Ek het ook geld daar bele maar kannie verstaan hoekom moet ek nou die geld wat ek aan rente verdien na soveel jare terugbetaal ni